stanford-oval/wikipedia huggingface dataset:
Bills, Bills, Bills
מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |   ‏‏‏  מצעדים ודירוגים (1999)>  |
| --- | --- | --- | --- |
|  אוסטרליה | מצעד הסינגלים האוסטרלי | 26 |  |
|  איסלנד | הפלייליסט | 7 |  |
|  אירופה | אירופה הוט 100 | 25 |  |
|  אירלנד | מצעד הסינגלים האירי | 17 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הדאנס קלאב | 13 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד 40 שירי המיינסטרים | 26 |  |
|  ארצות הברית | מצעד השירים הקצביים | 2 |  |
|  ארצות הברית | מצעד סינגלי הדאנס/אלקטרוני המסחריים | 2 |  |
|  גרמניה | GfK – טופ 100 | 19 |  |
|  הולנד | מצעד 40 הסינגלים ההולנדיים | 8 |  |
|  הולנד | Single Top 100 | 9 |  |
|  הממלכה המאוחדת | מצעד הסינגלים הבריטי | 6 |  |
|  הממלכה המאוחדת | מצעד שירי ה-R&B/היפ הופ | 1 |  |
|  ולוניה | אולטראטופ 40 | 10 |  |
|  ניו זילנד | המצעד הניו זילנדי הרשמי | 12 |  |
|  סקוטלנד | מצעד הסינגלים הסקוטי | 20 |  |
|  פלנדריה | אולטראטופ 50 | 8 |  |
|  צרפת | SNEP | 20 |  |
|  קנדה | קנדה הוט 100 | - |  |
|  קנדה | Canada Top Singles (RPM) | 7 |  |
|  קנדה | Canada Dance/Urban (RPM) | 1 |  |
|  קנדה | Canada (Nielsen SoundScan) | 9 |  |
|  שוודיה | סוורייטופליסטן | 30 |  |
|  שווייץ | המצעד השווייצרי | 28 |  |
|   ‏‏‏  מצעדי סוף שנה (1999)> מדינה |   ‏‏‏  מצעדי סוף שנה (1999)> מצעד |   ‏‏‏  מצעדי סוף שנה (1999)> מיקום שיא |   ‏‏‏  מצעדי סוף שנה (1999)>  |
| --- | --- | --- | --- |
|  ארצות הברית | בילבורד הוט 100 | 21 |  |
|  ארצות הברית | מצעד שירי ה-R&B/היפ-הופ | 5 |  |
|  ארצות הברית | מצעד 40 שירי המיינסטרים | 94 |  |
|  ארצות הברית | מצעד השירים הקצביים | 10 |  |
|  הולנד | מצעד 40 הסינגלים ההולנדיים | 64 |  |
|  הולנד | Single Top 100 | 81 |  |
|  ולוניה | אולטראטופ 40 | 47 |  |
|  פלנדריה | אולטראטופ 50 | 63 |  |
|  קנדה | קנדה הוט 100 | - |  |
|  קנדה | Canada Top Singles (RPM) | 64 |  |
נתוני מכירות

| מקום | תארים | מכירות |
| --- | --- | --- |
| בלגיה (BEA) | זהב | 25,000 |
| בריטניה (BPI) | פלטינה | 600,000 |
| ארצות הברית (RIAA) | פלטינה | 1,000,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| ארצות הברית | 31 במאי 1999 | רדיו אורבני עכשווי | קולומביה |  |
| ארצות הברית | 1 ביוני 1999 | רדיו קצבי עכשווי | קולומביה |  |
| ארצות הברית | 15 ביוני 1999 | ויניל 12 אינץ', קלטת שמע, תקליטור, תקליטור-מקסי | קולומביה |  |
| הממלכה המאוחדת | 12 ביולי 1999 | קלטת שמע, שני תקלטורי-מקסי | קולומביה |  |
| גרמניה | 16 ביולי 1999 | תקליטור-מקסי | סוני מיוזיק |  |
| ארצות הברית | 20 ביולי 1999 | רדיו להיטים עכשוויים | קולומביה |  |
| צרפת | 26 ביולי 1999 | תקליטור-מקסי | סוני מיוזיק |  |
| צרפת | 19 באוקטובר 1999 | תקליטור | סוני מיוזיק |  |
Ich hatte viel Bekümmernis, רי"ב 21

Ich hatte viel Bekümmernis (בעברית: היה לי צער רב) רי"ב 21, היא קנטטה בשני פרקים שהלחין יוהאן סבסטיאן באך בהיותו בוויימאר. תאריך ההלחנה המדויק אינו ידוע והיא מסומנת על ידו כיצירה לכל עת (באיטלקית: e per ogni tempo). ביצועה הראשון היה ביום ראשון השלישי לאחר חג השילוש הקדוש, שחל ב-17 ביוני 1714.
היסטוריה ומילים

מלבד הערכת התקופה שבה הלחין באך את הקנטטה לא ידועים עוד פרטים על כך. אלפרד דירר משער שהוא לא חיבר אותה בבת אחת, אלא צירף בהזדמנויות שונות כמה חלקים שהלחין בנפרד במועדים שונים. ג'ון אליוט גרדינר סבור שביצועה הראשון המלא היה בדצמבר 1713 בהאלה, ואילו ב-1714 ביצע באך גרסה מקוצרת. לאחר מכן השתמש בה באך שוב בהזדמנויות שונות, באופנים ובהרכבים שונים.
הטקסט נכתב כנראה על ידי משורר החצר סלומון פרנק (Salomon Franck) שכתב עוד קנטטות של באך מאותה תקופה. הוא כולל מספר פסוקים מספר תהלים ומחזון יוחנן ופסוק ממזמור של המשורר הגרמני גאורג נוימרק (Georg Neumark).
מבנה והרכב מבצע

הקנטטה נכתבה בשני פרקים, הראשון נועד לביצוע לפני הטקס בכנסייה והשני אחריו. צורת ביצוע זו אינה חריגה בקנטטות שלו, אך לא בכולן ידוע כיצד התחלקו, בניגוד לזו. היא מבוצעת על ידי שלושה סולנים, סופרן, טנור  ובס בליווי מקהלה בת ארבעה קולות. הכלים המשתתפים הם שני כינורות, ויולה,  אבוב, בסון, ארבעה טרומבונים, שלוש חצוצרות, טימפאני (שניהם מופיעים רק בחלק האחרון) ובאסו קונטינואו עם עוגב. בקנטטה אחד עשר חלקים:
סינפוניה בדו מינור
מקהלה: Ich hatte viel Bekümmernis in meinem Herzen (ברב שרעפי בקרבי תנחומיך ישעשעו נפשי)
אריה לסופרן: Seufzer, Tränen, Kummer, Not (אנחות, דמעה, צער, מצוקה)
רצ'יטטיב לטנור: Wie hast du dich, mein Gott (איך הסבת פניך ממני אלי, בצר לי)
אריה לטנור: Bäche von gesalznen Zähren (פלגי דמעות מלוחות מציפים אותי מסביב)
מקהלה: Was betrübst du dich (מה תשתוחחי נפשי ותהמי עלי)
רצ'יטטיב בדיאלוג לסופרן ולבס: Ach Jesu, meine Ruh (ישוע, שלוות נפשי)
אריה בדואט לסופרן ולבס: Komm, mein Jesu, und erquicke (בוא ישוע, השב נפשי)
כורל למקהלה: Sei nun wieder zufrieden, meine Seele (שובי נפשי למנוחייכי)
אריה לטנור: Erfreue dich, Seele, erfreue dich, Herze (לבי, נפשי, שמחו ועורו)
מקהלה: Das Lamm, das erwürget ist (השה הטבוח)
הקלטות

היצירה הוקלטה מעל ל-40 פעמים על ידי מנצחים רבים, בהם ניקולאוס הרנונקור (ב-1972), סיגיסוולד קאוקן (ב-1988), פיליפ הרווחה (ב-1990), טון קופמן (ב-1994), מסאקי סוזוקי (ב-1999) וג'ון אליוט גרדינר (ב-2000).
הערות שוליים

↑  Mincham, Julian
↑  The Cantatas of J. S. Bach: With Their Librettos in German-English Parallel Text, By Alfred Dürr, Richard D. P. Jones
↑  גרדינר, עמודים 9-14
↑  ספר תהלים, פרק צ"ד, פסוק י"ט
↑  ספר תהלים, פרק מ"ב, פסוק ו'
↑  ספר תהלים, פרק קט"ז, פסוק ז'
↑  חזון יוחנן, פרק ה, 12-13
↑  רשימת הקלטות באתר קנטטות באך
| --- | --- |
בקרת זהויות :  NLI: 987007522814705171  BNE: XX4620633  BnF: cb139095460 (data)  GND: 300006985  LCCN: n91045238  MusicBrainz work: 139ddaa9-2bb2-43b6-8ad5-1b5faeefa7ee  VIAF: 184337580   WorldCat (עם VIAF): 184337580
Flavors of Entanglement

Flavor of Entanglement (בעברית: ניחוחות של תסבוכת) הוא אלבומה הבינלאומי השביעי של אלאניס מוריסט.
נושאי כתיבה

מוריסט טענה שהאלבום יעסוק גם בנושאים של "אושר ותענוגות" כמו שעסק אלבומה הקודם So-Called Chaos, ובמועקות.
ציינה שהאלבום יעסוק גם בפרידתה מארוסה ב-2006, ראיין ריינולדס, בנושאים אישיים ובנושאים פוליטיים וחברתיים כמו המלחמה בעיראק.
היא הסבירה שהשיר "Moratorium" (שכותרת האלבום נלקחה ממילות השיר) עוסק בהתמכרויות שלה לאומללות, ש-"Not as We" הוא שיר הדיכאון של אחרי הפרידה שעברה ו-"Underneath" בריבים והתמוטטיות במערכת יחסים.
סגנון מוזיקלי

מוריסט חשפה לפני הפצת האלבום שסגנון ההפקה המוזיקלי יהיה טכנולוגי ואלקטרוני יותר מהסגנון שאפיין את הקריירה שלה עד כה.
לדבריה, היא רצתה ליצור אלבום שתוכל להיות אנרגטית ובעלת חשק לזוז בעזרת ביטים ולופים, אך ציינה שלמרות הסאונד האלקטרוני, יהיה שימוש בכלי נגינה אורגנים.
מגזין הבילבורד הכתיר את האלבום כ-"שילוב של מוזיקת עולם, פולק והפופ הנסיוני של גאי סיגסוורת'".
היסטוריה

במרץ 2005, מוריסט אמרה שהיא מוכנה להתחיל לעבוד על אלבום חדש בהסבר שכתבה ארבעה יומני כתיבה, שבדרך כלל שניים מספיקים לה ליצור אלבום.
עוד בדצמבר 2005 הבטיחה שהאלבום הבא שלה ייגע באלמנטים אלקטרונים.
בינואר 2006 בעת שהתראיינה למגזין הרולינג סטון אמרה שהיא עובדת במרץ באולפני ההקלטות יחד עם מייק אליזונדו (שעבד בעיקר עם מוזיקת היפ-הופ עם אמינם, דוקטור דרה ו-פיונה אפל), השניים הנביאו בדצמבר 2005 שיר אחד בשם "Wunderkind", אותו תרמה לפסקול הסרט נרניה, והייתה מועמדת לפרס "השיר המקורי" בטקס פרס גלובוס הזהב.
בפברואר 2006 הצהירה על פרישה זמנית מתעשייה, כנראה בשביל לעבוד על הקשר עם ארוסה דאז.
ביוני 2006, דווח שמוריסט וריינולדס נפרדו, שני הצדדים אישרו את השמועה.
באוקטובר 2006, מוריסט שוב הצהירה שהיא מוכנה מתמיד להיכנס לאולפנים על מנת ליצור את אלבומה השביעי.
ב-1 באפריל 2007, מוריסט הפיצה ב-youtube גרסת קאבר פארודית לשיר "My Humps" של הבלאק אייד פיז, הווידאו הפך לקאלט מיידי והפך לאחד הסרטונים הנצפים ביותר באתר.
ב-22 באפריל 2007, הייתה אומנית אורחת בהופעה של טום מורלו, שם ביצעה את "Guerrila Radio" של רייג' אגנסט דה מאשין, ושיר חדש בשם "Not as We".
באוקטובר 2007, "Not as We" הופיע בפרק השלישי בעונה הרביעית של הסדרה "House".
באוגוסט 2007, סיגסוורת' אמר שהוא ומוריסט הספיקו לכתוב 25 שירים ולהקליט 13 מהם.
סיגסוורת' תיאר את העבודה עם מוריסט כ"חלומית, אנחנו חולקים לגמרי את אותו עולם מוזיקלי", הסביר שהעבודה על כל שיר
הייתה מהירה, ושכל שיר נכתב בין 20 דקות ולחצי שעה.
בספטמבר 2007, צולם קליפ לשיר "Underneath".
הקליפ לא תוכנן להיות מופץ בתחנות המוזיקה הטלוויזיוניות, אלא למען פסטיבל סרטים תחרותי בשם "Elevate Film Festival", שם המטרה היא ליצור קליפ לשיר חדש תוך זמן של 48 שעות.
מוריסט זכתה בארבעה פרסים מתוך שש מועמדויות כולל "הקליפ הטוב ביותר".
בדצמבר 2007, פרסם רוב דיימנט מלהקת טמפושארק ש-Flavors of Entanglement הוא ללא ספק השיא של מוריסט, "באותה צורה שויליאם אורביט נתן פרספקטיבה שונה על מדונה בזכות 'Ray of Light', כך גיא ואלאניס כשיצרו אלבום מרענן, קלאסי, נועז ויצרת מופת."
רשימת שירים

רשימת השירים הרשמית התפרסמה לראשונה במרץ 2008 באתר הרשמי של מוריסט.
"Citizen of The Planet" – 4:22
"Underneath" – 4:06
"Straitjacket" – 3:07
"Versions of Violence" – 3:34
"Not As We" – 4:45
"In Praise of The Vulnerable Man" – 4:06
"Moratorium" – 5:35
"Torch" – 4:47
"Giggling Again For No Reason" – 3:47
"Tapes" – 4:26
"Incomplete" – 3:30
Orchid
The Guy Who Leaves
Madness
Limbo No More
On The Tequila
מוריסט אמרה ששירים אחרים שלא יהיו באלבום יוצגו כביסיידים או שישותפו בהפצה חינמית באינטרנט, כמו ב-Youtube.
I Am
It's a Bitch to Grown Up
Wounded Leading Wounded
CNCO

| --- | --- |

 מקום הקמה:  מיאמי 
 מוקד פעילות:  מיאמי, פלורידה, ארצות הברית
 תקופת הפעילות:  מ-2015
 עיסוק:  שירה
 סוגה:  פופ לטיני • רגאטון
 כלי נגינה:  קול
 חברת תקליטים:  Sony Music Latin
 שיתופי פעולה בולטים:  ליטל מיקס, אנריקה איגלסיאס, ינדל, אנה מנה, בקי ג'י, קרול ג'י, ריו רומה, לאלי אספוסיטו, prettymuch
 http://www.cncomusic.com/
 חברים
 כריסטופר ולז   זבדיאל דה חסוס   ריצ'רד קאמצ'ו   אריק בריאן קולון
 חברים לשעבר
 ג'ואל פימנטל
 
CNCO היא להקת בנים לטינית-אמריקאית שהוקמה ב-13 בדצמבר 2015, המורכבת מכריסטופר ולז, ריצ'רד קאמצ'ו, זבדיאל דה חסוס, ג'ואל פימנטל (חבר לשעבר) ואריק בריאן קולון. הלהקה זכתה בחוזה הקלטה של חמש שנים עם סוני מיוזיק לטין, לאחר שהפכו למתחרים הזוכים בעונה הראשונה של תוכנית הריאליטי "La Banda" (בעברית: הלהקה). לאחר הניצחון, הלהקה הצטרפה לסיבוב ההופעות של ריקי מרטין בדרום אמריקה כהופעת חימום. הם הוציאו את האלבום הראשון שלהם Primera Cita, ב-26 באוגוסט 2016. בחודש אוגוסט 2017, הם הפכו להיות להקת הבנים הראשונה שהגיע למיליארד צפיות ביוטיוב, עם הסינגל שלהם "Reggaetón Lento (Bailemos)".
מנהל הלהקה ראשי הוא ריקי מרטין ומנהלת הלהקה האישית היא אלי גרבר. למעריצי הלהקה קוראים CNCOwners (ביחיד: CNCOwner), שילוב של CNCO והמילה האנגלית Owner (בעלים).
היסטוריה

2015: לה בנדה ו-"Devuélveme Mi Corazón"
CNCO מורכבת מהזוכים של "לה בנדה", ריאליטי שירה שהחלה ב-Univision בספטמבר 2015, נוצרה על-ידי סיימון קאוול והופקה על-ידי ריקי מרטין. הלהקה הוקמה בגמר התוכנית ב-13 בדצמבר 2015 וקיבלה את שמה המרמז על המילה הספרדית עבור חמישה "cinco" והוא מבוטא באנגלית כמו שהוא מאוית "C-N-C-O". חברי הלהקה התחרו בנפרד עם מתחרים אחרים מאמריקה הלטינית וארצות הברית לפני שופטי התוכנית: ריקי מרטין, אלחנדרו סאנס ולאורה פאוזיני. הם הוחתמו בחוזה הקלטה של חמש שנים עם סוני מיוזיק לטין, הראפר ויסין הפיק את האלבום הראשון שלהם וריקי מרטין הפך לנציגם.
הם ביצעו את השיר "Devuélveme Mi Corazón" בגמר, שכלל הופעות אורח של: פיטבול, פיפת' הרמוני, ויסין וסרטון ברכה על הזכייה מוואן דיירקשן, סיימון קאוול, בקי ג'יי, מארק אנתוני, חנטה דה סונה ועוד. הם ביצעו את השיר שוב בכיכר טיימס במנהטן, ניו-יורק בחגיגות השנה האזרחית החדשה ביוניברסל פליס 2016.
חברי הלהקה

כריסטופר ולז (בספרדית: Christopher Bryant Vélez Muñoz) נולד ב-23 בנובמבר 1995, בניו ג'רזי, ארצות הברית וכשהיה בן שלוש עבר עם משפחתו ללוחה, אקוודור. בגיל 18 הוא חזר לניו ג'רזי, בחיפוש אחר חיים טובים יותר עבור משפחתו שקיווה שיצטרפו אליו. עבודתו בניו ג'רזי כללה צחצוח נעליים. הוא חבר הלהקה המבוגר ביותר.
ריצ'רד קאמצ'ו (בספרדית: Richard Yashel Camacho Puello) נולד ב-22 בינואר 1997, בניו יורק, ארצות הברית, ממוצא דומיניקני. הוא חי את עשר השנים הראשונות שלו ברפובליקה הדומיניקנית ויש לו שני אחים צעירים שאחד מהם, ישוע גם זמר. הוא נבחן לאודישנים של "לה בנדה" עם אחיו ישוע שניהם התקבלו בסיבוב הראשון של האודישנים אבל בסיבוב השני אחיו לא עבר והוא המשיך בלעדיו. הוריו גם עובדים בתחום המוזיקה והריקוד. באוגוסט 2016 הוא הפך לאב, יש לו בת בשם אליה סופיה קאמצ'ו (בספרדית: Aaliyah Sofía Camacho).
זבדיאל דה חסוס (בספרדית: Zabdiel de Jesús Cólon) נולד ב-13 בדצמבר 1997, בביימון, פוארטו ריקו. מגיל צעיר החל להתעניין במוזיקה, שר עם קבוצת ההיפ הופ והסלסה שלו ולמד לנגן בכלי נגינה כגון: פסנתר, מנדולינה, תופים, גיטרה, אוקוליי ועוד. בבית הספר התאמן במשחק ובבלט.
חואל פימנטל (בספרדית: Joel Pimentel de León) נולד ב-28 בפברואר 1999, בהאספריה, קליפורניה, ארצות הברית, ממוצא מקסיקני. בהשראת סבו המנוח החל ללמוד תיאטרון והמשיך בשירתו.
בגיל 16 הוא השתתף בתוכנית "La Banda" (בעברית "הלהקה")
סבו המנוח שלו נפטר שנה לפני התוכנית הטלוויזיה, חואל החליט ללכת לתוכנית בשביל סבו. בחודש מאי 2021 נודע כי פימנטל עוזב את הלהקה.
אריק בריאן קולון (בספרדית: Erick Brian Colón Arista) נולד ב-3 בינואר 2001, בהוואנה, קובה. שלוש שנים לפני הצטרפותו ללהקה עבר מקובה לטמפה, פלורידה עם אמו ואחותו. שם הוא שיחק כדורגל, רקד והשתתף בפעילויות מוזיקליות בבית ספרו. הוא חבר הלהקה הצעיר ביותר.
התחלה

מיד לאחר זכייתם, חברי הלהקה החלו לעבוד על האלבום הראשון שלהם: Primera Cita מפיקו המוזיקלי של האלבום היה הראפר ויסין. הדיסק כולל 14 שירים ביניהם ניתן למצוא את הלהיט הבינלאומי "Reggaetón Lento (Bailemos)", הרמיקס שעשו עם ויסין לשיר "Tan Facil" והרמיקס שעשו עם אברהם מתאו לשיר "Quisiera". בסמוך לכך, יצאו לסיבוב ההופעות הראשון שלהם, "Más Allá Tour".
באפריל 2017 יצא הסינגל הראשון "Hey DJ", מאלבומם השני CNCO, שיצא במרץ 2018, ובעקבותיו יצא הסינגל השני "Mamita" באוקטובר 2017. לשיר "Reggaetón Lento (Bailemos)", יצאה גרסת רמיקס המכילה בתוכה גם את השפה האנגלית, ובה השתתפה להקת הבנות הבריטית, ליטל מיקס.
בשנת 2018 יצאה הלהקה לסיבוב ההופעות השני שלה, "CNCO World Tour", שבהמשך נחשב לסיבוב ההופעות העולמי הראשון שלה. בשנת 2020, הוציאו עם נאטי נטשה את השיר "Honey Boo".
דיסקוגרפיה > אלבומי אולפן

2016: Primera Cita
2018: CNCO
que quìnes somos *2019*
2021: Deja vú
סיבובי הופעות

2017: Más Allá Tour
2018: CNCO World Tour
2020: Press Start World Tour
הערות שוליים

↑  By Celebretainment, Joel Pimentel leaving CNCO, Crow River Media (באנגלית)
| --- | --- |
בקרת זהויות :  GND: 1209062208  ISNI: 0000 0004 7031 4697  LCCN: n2018021174  MusicBrainz: c2258df3-cfce-4dec-a721-33ca87c1be8f  VIAF: 15159697550503311067   WorldCat (עם VIAF): 15159697550503311067
Flexicurity

Flexicurity ("ביטחון גמיש", הלחם של flexibility ו־security) היא מדיניות כלכלית תעסוקתית המשלבת בין תחרותיות וגמישות לבין ביטחון כלכלי לעובדים. משמעות מדיניות זו היא קלות רבה וגמישות באפשרויות העסקה ופיטורין בידי מעסיקים מחד, אך מאידך הענקת הטבות כלכליות מפליגות למובטלים. המונח Flexicurity נטבע על ידי ראש ממשלת דנמרק הסוציאל־דמוקרטי פול נירופ ראסמוסן בשנות התשעים של המאה העשרים.
לפי תפישת ממשלת דנמרק, מדיניות Flexicurity מחוללת "משולש זהב" המורכב מגמישות בשוק העבודה, בשילוב עם ביטוח לאומי וכן מדיניות פעלתנית בשוק העבודה, המגדירה זכויות ומחויבויות למובטלים".
היסטוריה

ניצני מדיניות זו הם בהסכם הידוע כפשרת ספטמבר 1899 של דנמרק (מכונה גם "חוקת שוק העבודה"). המגעים בין המעסיקים לאיגודים מקצועיים הכשירו את הקרקע למדיניות כלכלית של תועלת הדדית (רווחיות וביטחון כלכלי). "חוקה" זו תוקנה ב־1960, וכן שונה שמה ל"ההסכם הבסיסי". הסכם זה הסדיר את חופש ההתאגדות באיגודים מקצועיים וכן את הפררוגטיבה הניהולית, שבכללה זכות המעסיק להעסיק ולפטר עובדים בכל עת. "לכן, חשוב להבין שהמודל הדני לרגולציה בשוק העבודה, ובכלל זה זכות ההתאגדות, מבוסס על עקרונות התנדבותיים; וכן, שחקיקה והתערבות מצד המדינה הן מינימליות. זכות ההתאגדות וההכרה בהתאגדויות בשוק העבודה, שעונות על הכרה הדדית של הצדדים בניגודי האינטרסים.". ההסכמים הדנים התלת־צדדים בין המעסיקים, העובדים והמדינה נתמכים במערכת מורכבת, המאפשרת תגובות פעלתניות של המדינה בשוק העבודה לשם "הפעלת" העובדים.
בשנות התשעים המוקדמות, קובעי מדיניות דנים כוננו מדיניות פיסקלית שנועדה לבלום את מגמת האבטלה, וזאת בנוסף ל"מדינות הפעלתנית הראשונה בשוק העבודה" ב־1994. אף על פי שרבים האמינו כי שיעור האבטלה הטבעי עלה, הממשלה הדנית ביקשה לשפר את המצב באמצעות יישום המדיניות הידועה כיום כ־Flexicurity. השינוי למדיניות Flexicurity התרחש אפוא ברפורמות בשוק העבודה ב־1994 וב־1996, כאשר הצגת הגמישות בשוק העבודה נקשרה בביטחון כלכלי, באמצעות המשך אספקת תוכניות רווחה נדיבות וכן "הפעלות" יזומות של עובדים.
המצב כיום

שיעורי האבטלה הנמוכים בדנמרק (2.8% ב־2008) וכן שיעורי ההדרה של המובטלים הנמוכים, תורמים יחד לצמיחה שעולה על 3%. בעקבות זאת, אימץ האיחוד האירופי את מדיניות ה־Flexicurity כמוטיב מרכזי באסטרטגיית ההעסקה האירופית. בפרט, בהנחיה מס' 21 בהנחיות המשולבות לצמיחה ותעסוקה בין השנים 2005-2008 קורא למדינות החברות "...לקדם גמישות משולבת בביטחון תעסוקתי ולהפחית את פילוח שוק העבודה, מתוך חובת הערכה לתפקידיהם של השותפים החברתיים". בשונה מהצעות חוק צרפתיות שנויות במחלוקת הנוגעות לכוח העבודה הצעיר, מדיניות ה־Flexicurity אינה מפלה לרעה עובדים צעירים, ותחת זאת מעלה ציפייה שוות מכל הדנים: על מובטל מוטלת החובה לחפש תעסוקה או לקבל הכשרה, לשם קבלת ההטבות המלאות למובטלים. מדיניות ה־Flexicurity יושמה במדינות אירופיות נוספות, ביניהן פינלנד ונורווגיה.
הטבות מפליגות ואספקת הכשרה לעובדים הן בבסיסה של מדיניות זו, ולכן היא מחייבת מיסוי גבוה. נכון להיום, המיסים הדנים הם הגבוהים בכל מדינות העולם[דרוש מקור].
לקריאה נוספת

ארז רביב, ‏60 שנים של העלאות שכר וצמצום פערים - המודל השוודי מציע כיוון, באתר דבר העובדים בארץ ישראל, 10 בנובמבר 2016
הערות שוליים

↑  ראו http://www.bm.dk/sw3792.asp
↑  Jørgensen (2004)
↑  EC, 2005
| --- | --- |
בקרת זהויות :  LNB: 000347373
435

שנת 435 היא השנה ה-35 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 435 ניתן לה בדיעבד.
כל התאריכים שלהלן הם לפי הלוח היוליאני.
אירועים

14 בנובמבר – הקיסר הביזנטי תאודוסיוס השני ששלט בארץ ישראל מוציא צו עונש מוות לכל הכופרים ועובדי האלילים באימפריה. היהודים מוחרגים מצו זה
ראו גם

ילידי 435‎
נפטרים ב-435‎
Flawless

Flawless (בעברית: ללא רבב, מעוצב: Flawless***) הוא שיר של הזמרת האמריקאית ביונסה מאלבומה החמישי, Beyonce. השיר יצא כסינגל החמישי מן האלבום ב-12 באוגוסט 2014. השיר הופק על ידי היט-בוי, ביונסה, ריי ריל ובוטס. ביונסה הוציאה גרסה מוקדמת של השיר, בשם "Bow Down / I Been On", במרץ 2013.
מבחינה מוזיקלית "Flawless" מורכב משני חלקים: "Bow Down" ו"Flawless" אשר מופרדים על ידי נאום "כולנו צריכים להיות פמיניסטים" של הסופרת הניגרית צ'יממנדה נגוזי אדיצ'יה בכנס ה-TEDxEuston. זהו שיר מסוג טראפ-פופ עם מנהג מלוכלך וקצב גרובי. עם יציאתו, השיר התקבל בצורה חיובית על ידי מבקרי מוזיקה ששיבחו במיוחד את השימוש בנאום של אדיצ'יה ואת מילות השיר עצמו. לאחר שיצא כסינגל לרדיו, השיר הגיע לשיא כאשר הגיע למקום ה-41 במצעד הבילבורד הוט 100.
הווידאו קליפ של השיר בוים על ידי ג'ייק נאוה והוא כולל כוריאוגרפיה של לאס טווינס וכריס גרנט.
השיר בוצע על ידי ביונסה בחלק האירופאי של סיבוב ההופעות העולמי שלה "The Mrs. Carter Show World Tour", ואף נוסף לסיבוב ההופעות המשותף שלה עם בעלה ג'יי זי, "On the Run Tour". כמו כן, השיר בוצע בטקס הווידאו-קליפים של MTV לשנת 2014.
רמיקס בשיתוף ניקי מינאז'

לשיר יצאה גרסת רמיקס בהשתתפות הזמרת והרפארית ניקי מינאז' שיצא באתר האינטרנט של ביונסה ב-2 באוגוסט 2014. קולומביה רקורדס הוציאה גרסה זו כסינגל ב-12 באוגוסט 2014 לרדיו בארצות הברית. גרסה זו היא גם הסינגל הראשון של מהדורת הפלטיניום של האלבום שיצאה לאור ב-24 בנובמבר 2014. גרסת הרמיקס של השיר כוללת בתים חדשים שנוספו על ידי ביונסה וניקי ומסמנת את שיתוף הפעולה הראשון בין הזמרות. המוזיקה של גרסת הרמיקס הייתה שונה מעט מהגרסה המקורית, כשכמה חלקים אורגנו מחדש ושונו. עם יציאתו, זכה הסינגל לביקורות חיוביות ממבקרי מוזיקה ששיבחו את הכימיה בין שתי הזמרות ואת שילוב קולותיהן. המילים שביונסה שרה על תקרית המעלית הידועה לשמצה בין בעלה ג'יי-זי ואחותה סולאנג' נואלס זכו לתשומת לב תקשורתית רבה. השיר נבחר לשיר הטוב ביותר לשנת 2014 על ידי המגזין האמריקאי Time. יומיים לאחר הפצת הרמיקס הוציאה הרפארית ליל קים גרסת רמיקס חדשה לשיר בהשתתפותה. השיר הגיע לשיא כאשר הגיע למקום ה-41 במצעד הבילבורד הוט 100. לגרסה יצא וידאו קליפ רשמי המכיל את הופעתה של ביונסה יחד עם ניקי בצרפת.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 15 |  |
|  אירלנד | מצעד הסינגלים האירי | 77 |  |
|  ארצות הברית | בילבורד הוט 100 | 41 |  |
|  הממלכה המאוחדת | מצעד הסינגלים הבריטי | 65 |  |
|  הממלכה המאוחדת | מצעד שירי ה-R&B | 6 |  |
|  צרפת | SNEP | 161 |  |
|  קנדה | קנדה הוט 100 | 88 |  |
Gzip

| --- | --- |


 מפתח:  פרויקט גנו
 מחזור חיים:  1992–הווה (כ־32 שנים)
 גרסה אחרונה:  1.13 (19 באוגוסט 2023) 
 מערכת הפעלה:  חוצה-פלטפורמות
 נכתבה בשפות:  C
 סוג רישיון:  הרישיון הכללי הציבורי של גנו (GPLv3ׂׂׂׂ)
 קוד מקור:  https://git.savannah.gnu.org/cgit/gzip.git  https://svnweb.freebsd.org/base/head/usr.bin/gzip/  http://cvsweb.netbsd.org/bsdweb.cgi/src/usr.bin/gzip/ 
 קטגוריה:  דחיסת נתונים
 www.gnu.org/software/gzip/
 
gzip הוא פורמט קובץ ויישום מחשב המשמש לדחיסת נתונים. התוכנה נכתבה על ידי ג'ין-לופ גיילי ומארק אדלר כתוכנה חופשית כתחליף לתוכנה compress, שהייתה בשימוש במערכות יוניקס המוקדמות, והייתה מיועדת לפרויקט גנו. גרסה 0.1 ראתה אור ב-31 באוקטובר 1992, וגרסה 1.0 בפברואר 1993.
פורמט

gzip מבוססת על אלגוריתם הדחיסה DEFLATE, המהווה שילוב של LZ77 וקידוד הופמן. DEFLATE נועד להחליף את אלגוריתם למפל-זיו ואלגוריתמים אחרים המוגנים בפטנט, אשר באותה התקופה הגבילו את השימוש ב-compress ותוכנות דחיסה אחרות.
הפורמט של קובץ gzip:
תקורה באורך 10 בתים, הכוללת מספר קסם (1f 8b), מספר גרסה, וחותם זמן.
תקורות נוספות, כגון שמו המקורי של הקובץ.
גוף ההודעה, הכוללת את המידע דחוס באלגוריתם DEFLATE.
סיומת באורך 4 בתים, הכוללת בדיקת יתירות מחזורית (CRC-32), ואת אורך המידע המקורי.
על אף שהפורמט מאפשר דחיסה של מספר קבצים יחדיו, gzip בדרך כלל משמש לדחיסת קובץ בודד. השימוש הנפוץ ב-gzip הוא בדחיסת קובץ tar, המאגד בתוכו מספר קבצים יחדיו. הסיומות .tar.gz ו-.tgz מציינות קובץ tar דחוס על ידי gzip.
ראו גם

ZIP (פורמט)
הערות שוליים

↑  Can gzip compress several files into a single archive? באתר הבית של gzip.
↑  Advanced usage - GNU gzip, באתר פרויקט גנו.
↑  .TAR.GZ File Extension, באתר fileinfo.com.
↑  .TGZ File Extension, באתר fileinfo.com.
GOST (צופן)

| --- | --- |

 מידע כללי
 תכנון:  ממשלת ברית המועצות
 פרסום:  1989
 גרסאות מתקדמות:  קוזנייצ'יק
 מבנה הצופן
 אורך מפתח:  256 סיביות
 אורך בלוק:  64 סיביות
 מבנה:  רשת פייסטל
 מספר סבבים:  32
 קריפטואנליזה
 קיימת קריפטואנליזה של הצופן שהיא טובה מכוח גס, הצופן אינו מומלץ לשימוש בגרסה הנוכחית.
 
בקריפטוגרפיה, GOST (ברוסית: ГОСТ) הוא צופן בלוקים שפותח על ידי ממשלת ברית המועצות תחת מעטה סודיות בשנות השבעים של המאה ה-20, כחלק מתקן לאומי להצפנה סימטרית תחת תקן כללי הקרוי GOST.
ב-1989 פורסמה לציבור הרחב גרסה שלו 89–28147 והיא נכללת בטיוטה RFC 5830. בתחילה לא ניתן לצופן כינוי כלשהו והוא נקרא רק בשם GOST, אך בגרסת GOST R 34.12-2015 של התקן ניתן לו הכינוי "מאגמה" (Магма) כדי להבדילו מצפנים אחרים הנתמכים על ידי התקן. פונקציית הגיבוב GOST מבוססת על צופן זה.
צופן הבלוקים GOST קיים במספר גרסאות ונחשב לצופן מיושן יחסית אך עדיין נתמך בפרוטוקולי אבטחה כמו SSL. תקן GOST החדש כולל בנוסף אליו צופן בלוקים מודרני יותר הנקרא בשם קוזנייצ'יק (Кузнечик).
היסטוריה

צופן GOST סווג עם צאתו בדרגת סודי ביותר אך שונה ב-1990 לדרגת סודיות רגילה. מיד לאחר התפרקות ברית המועצות הוסר הסיווג הביטחוני שלו והוא התקבל כתקן רשמי. יש הסבורים שהוא נחשף בטעות מאחר שמעולם לא הסירה מדינה סיווג ביטחוני של צופן לאומי. יש כאלו שטוענים ש-GOST נחשב לאלטרנטיבה הסובייטית לתקן DES ושניהם דומים למדי, כאשר GOST יעיל יותר בתוכנה ובטוח יותר. יש לציין ש-DES מעולם לא נועד לרמת סיווג סודית אלא רק לשימוש אזרחי, בעוד ש-GOST משתמש במפתח ארוך ברמה צבאית, אמור היה להתאים לשימוש למאתיים שנה ונועד במקור להצפנת מידע בדרגת סודיות גבוהה.